ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการบริหารโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐพ.ศ. ๒๕๖๑ โดยที่รัฐบาลมีนโยบายเร่งด่วนที่จะสร้างความเข้มแข็งและยั่งยืนให้กับเศรษฐกิจของประเทศการพัฒนาเศรษฐกิจฐานรากและชุมชนเข้มแข็งจึงได้จัดสรรงบประมาณรายจ่ายเพิ่มเติมแก่กองทุนหมู่บ้านและชุมชนเมืองแห่งชาติเพื่อสนับสนุนการดำเนินงานของกองทุนหมู่บ้านและชุมชนเมืองอันเป็นกลไกสำคัญในการพัฒนาระบบเศรษฐกิจฐานรากเพื่อการพัฒนาเศรษฐกิจฐานรากยกระดับสวัสดิการส่งเสริมการพัฒนาศักยภาพในการสร้างโอกาสและอาชีพการจ้างงานกลุ่มประชาชนผู้มีรายได้น้อยและเพื่อให้สอดคล้องกับนโยบายการพัฒนาประเทศตามแนวคิดประเทศไทย ๔.๐โดยมีวัตถุประสงค์เพื่อใช้ในการลงทุนด้านโครงสร้างพื้นฐานและแก้ปัญหาจำเป็นเร่งด่วน สนับสนุนการจ้างงาน และต่อยอดโครงการเดิมตลอดจนเพื่อดำเนินกิจกรรมอื่น ๆที่ชุมชนเห็นว่าเป็นประโยชน์ในการส่งเสริมศักยภาพในการประกอบอาชีพลดความเหลื่อมล้ำและสร้างโอกาสในการพัฒนาคุณภาพชีวิตเพื่อการพัฒนาที่ยั่งยืนอาศัยอำนาจตามความในมาตรา ๕ (๕) และ ๑๙ (๑๖)แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗ประกอบกับมติคณะกรรมการกองทุนหมู่บ้านและชุมชนเมืองแห่งชาติคราวประชุม เมื่อวันที่๒๖ เมษายน ๒๕๖๑ คณะกรรมการกองทุนหมู่บ้านและชุมชนเมืองแห่งชาติ จึงได้ออกระเบียบดังต่อไปนี้ข้อ ๑ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการบริหารโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐ พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบคณะกรรมการกองทุนหมู่บ้านและชุมชนเมืองแห่งชาติ ว่าด้วยการบริหารโครงการเพิ่มศักยภาพหมู่บ้านและชุมชนเพื่อความเข้มแข็งของเศรษฐกิจฐานรากตามแนวทางประชารัฐพ.ศ. ๒๕๖๐ข้อ ๔บทบัญญัติของระเบียบ ประกาศ หรือคำสั่งใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๕ ในระเบียบนี้กองทุนหมู่บ้าน หมายความว่ากองทุนหมู่บ้าน หรือกองทุนชุมชนเมืองในพื้นที่จังหวัดแล้วแต่กรณีชุมชนเมือง หมายความว่า ชุมชนในเขตเทศบาลเมืองพัทยา หรือเขตพื้นที่อื่น ทั้งนี้ โดยมีขอบเขตตามหลักเกณฑ์ วิธีการและเงื่อนไขที่คณะกรรมการกำหนดคณะกรรมการ หมายความว่า คณะกรรมการกองทุนหมู่บ้านและชุมชนเมืองแห่งชาติคณะอนุกรรมการ หมายความว่าคณะอนุกรรมการที่คณะกรรมการกองทุนหมู่บ้านและชุมชนเมืองแห่งชาติมอบหมายหรือแต่งตั้งให้ทำหน้าที่ขับเคลื่อนการดำเนินงานโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐคณะกรรมการกองทุนหมู่บ้านหมายความว่า คณะกรรมการกองทุนหมู่บ้านหรือคณะกรรมการกองทุนชุมชนเมือง แล้วแต่กรณีกรรมการกองทุนหมู่บ้านหมายความว่ากรรมการในคณะกรรมการกองทุนหมู่บ้านหรือกรรมการในคณะกรรมการกองทุนชุมชนเมืองแล้วแต่กรณีคณะผู้รับผิดชอบโครงการ หมายความว่า คณะบุคคล หรือคณะทำงาน แล้วแต่กรณีที่ได้รับการคัดเลือกจากที่ประชุมสมาชิกเพื่อบริหารงานโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐสำนักงาน หมายความว่าสำนักงานกองทุนหมู่บ้านและชุมชนเมืองแห่งชาติสำนักงาน สาขา หมายความว่าสำนักงานกองทุนหมู่บ้านและชุมชนเมืองแห่งชาติ สาขาตามเขตพื้นที่รับผิดชอบในภูมิภาคศูนย์ปฏิบัติการ หมายความว่าศูนย์ปฏิบัติการระดับจังหวัดผู้อำนวยการ หมายความว่าผู้อำนวยการสำนักงานกองทุนหมู่บ้านและชุมชนเมืองแห่งชาติธนาคาร หมายความว่า ธนาคารออมสินหรือธนาคารเพื่อการเกษตรและสหกรณ์การเกษตรหรือธนาคารอื่นที่คณะกรรมการกำหนดที่ประชุมสมาชิก หมายความว่าที่ประชุมสมาชิกกองทุนหมู่บ้านและชุมชนเมืองบัญชีประชารัฐ หมายความว่าบัญชีเงินฝากออมทรัพย์ของกองทุนหมู่บ้าน หรือกองทุนชุมชนเมือง ซึ่งเปิดไว้รองรับเงินจัดสรรงบประมาณโครงการจากรัฐบาลโครงการหมายความว่า โครงการพัฒนาหมู่บ้านและชุมชนอย่างยั่งยืน โดยศาสตร์พระราชาตามแนวทางประชารัฐโครงสร้างพื้นฐาน หมายความว่าโครงสร้างพื้นฐานในชุมชน เช่น ยุ้งฉางชุมชน โรงตากพืชผลทางการเกษตร โรงสีชุมชนโรงงานผลิตปุ๋ยประจำชุมชนการจัดทำแหล่งน้ำเก็บน้ำชุมชนและเครื่องจักรสำหรับแปรรูปผลผลิตทางการเกษตร เป็นต้นข้อ ๖ให้ประธานกรรมการกองทุนหมู่บ้านและชุมชนเมืองแห่งชาติรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด๑วัตถุประสงค์และกรอบหลักเกณฑ์การดำเนินโครงการ ข้อ ๗กองทุนหมู่บ้านสามารถดำเนินโครงการ โดยมีวัตถุประสงค์ดังนี้(๑)เพื่อส่งเสริมระบบเศรษฐกิจและการลงทุนตามโมเดล ประเทศไทย ๔.๐ โดยใช้ความหลากหลายทางทรัพยากรที่มีอยู่ให้เกิดคุณค่าและประโยชน์สูงสุดอันนำไปสู่การขับเคลื่อนเศรษฐกิจฐานรากด้วยนวัตกรรมใหม่(๒)เพื่อส่งเสริมกระบวนการมีส่วนร่วมในการแก้ไขปัญหาและพัฒนาของหมู่บ้านและชุมชนอย่างยั่งยืนด้วยศาสตร์พระราชา(๓)เพื่อเพิ่มศักยภาพกองทุนหมู่บ้านและชุมชนเมืองในการเป็นกลไกการพัฒนาและสนับสนุนการประกอบอาชีพสร้างงาน สร้างรายได้ รวมถึงส่งเสริมความเป็นอยู่ของประชาชนในหมู่บ้านและชุมชน(๔)เพื่อให้กองทุนหมู่บ้านและชุมชนเมืองได้มีบทบาทในการแก้ไขปัญหาและพัฒนาผู้มีรายได้น้อยโดยเฉพาะในส่วนที่เป็นสมาชิกกองทุนในการเข้าถึงแหล่งทุน การแก้ปัญหาหนี้นอกระบบ การจัดสวัสดิการและการส่งเสริมการประกอบอาชีพเพื่อยกระดับรายได้ของคนในหมู่บ้านและชุมชน(๕)เพื่อส่งเสริมและสนับสนุนต่อยอดการดำเนินงานโครงการของกองทุนหมู่บ้านและชุมชนเมืองตามโครงการเพิ่มความเข้มแข็งของเศรษฐกิจฐานรากตามแนวทางประชารัฐและโครงการเพิ่มศักยภาพหมู่บ้านและชุมชนเพื่อความเข้มแข็งของเศรษฐกิจฐานรากตามแนวทางประชารัฐให้มีการพัฒนาและกระตุ้นเศรษฐกิจอย่างต่อเนื่องและยั่งยืน(๖)เพื่อเสริมสร้างและปลูกจิตสำนึกในการบริหารงบประมาณดำเนินการกิจกรรมตามความต้องการของหมู่บ้านและชุมชนโดยยึดหลักการบริหารแบบมีส่วนร่วม โปร่งใสสามารถตรวจสอบได้และเตรียมความพร้อมขององค์กรภาคประชาชนในการพัฒนาหมู่บ้านและชุมชน(๗)เพื่อให้การขับเคลื่อนเศรษฐกิจฐานรากตามแนวทางประชารัฐเป็นไปอย่างมีประสิทธิภาพมีพลังและมีเครือข่ายสนับสนุนการดำเนินการและสอดคล้องกับแนวทางไทยนิยมยั่งยืน(๘)เพื่อลดความเหลื่อมล้ำและสร้างโอกาสในการพัฒนาคุณภาพชีวิตของประชาชนในหมู่บ้านและชุมชนเพื่อการพัฒนาอย่างยั่งยืน(๙) เพื่อซื้อ จัดหา รับ เช่าเช่าซื้อ ถือกรรมสิทธิ์ ครอบครอง ปรับปรุง ใช้ และจัดการโดยประการอื่นซึ่งทรัพย์สินใด ๆ ตลอดจนดอกผลของทรัพย์สิน รวมทั้งการขาย โอน จำนอง จำนำแลกเปลี่ยน และจำหน่ายทรัพย์สิน อันเกิดจากการดำเนินโครงการข้อ ๘คณะอนุกรรมการอาจกำหนดวัตถุประสงค์ให้กองทุนหมู่บ้านสามารถดำเนินโครงการเพิ่มเติมได้ตามที่เห็นสมควร ทั้งนี้ให้เป็นไปตามประกาศคณะอนุกรรมการกำหนดหมวด๒คณะอนุกรรมการ ข้อ ๙ให้คณะกรรมการมอบหมาย หรือแต่งตั้งคณะอนุกรรมการคณะหนึ่ง ทำหน้าที่ขับเคลื่อนการดำเนินงานโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐให้คณะอนุกรรมการมีอำนาจหน้าที่ดังนี้(๑) กำหนดกรอบแนวทางในการพิจารณา และอนุมัติโครงการ(๒) พิจารณาและอนุมัติแผนงานโครงการที่เสนอขอใช้งบประมาณโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐ ตามแนวทางการดำเนินงานที่คณะกรรมการกำหนด(๓) พิจารณาจัดสรรงบประมาณให้เป็นไปตามหลักเกณฑ์และระเบียบที่กำหนด(๔)ประมวลและวิเคราะห์ผลประโยชน์ที่คาดว่าจะเกิดขึ้นจากโครงการที่ได้รับการอนุมัติแล้วเพื่อติดตามและประเมินผลการดำเนินโครงการ(๕) แต่งตั้งคณะทำงานหรือบุคคลเพื่อทำหน้าที่ในด้านต่าง ๆในส่วนที่เกี่ยวข้องเพื่อช่วยเหลือการปฏิบัติงาน หรือติดตามประเมินผลการดำเนินงานโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐให้บรรลุวัตถุประสงค์ และมีประสิทธิภาพ(๖) ออกระเบียบ ประกาศ คำสั่งหลักเกณฑ์ วัตถุประสงค์เงื่อนไขและวิธีการตามระเบียบคณะกรรมการกองทุนหมู่บ้านและชุมชนเมืองแห่งชาติที่เกี่ยวข้องเพื่อการดำเนินการตามหลักการของโครงการ(๗) รายงานผลการดำเนินงานตลอดจนปัญหาและอุปสรรคในการปฏิบัติงานให้คณะกรรมการกองทุนหมู่บ้านและชุมชนเมืองแห่งชาติทราบ(๘)กำหนดวัตถุประสงค์ให้กองทุนหมู่บ้านสามารถดำเนินโครงการเพิ่มเติมได้ตามประกาศที่คณะอนุกรรมการกำหนด(๙) ปฏิบัติหน้าที่อื่น ๆตามที่ได้รับมอบหมายจากคณะกรรมการกองทุนหมู่บ้านและชุมชนเมืองแห่งชาตินายกรัฐมนตรีหรือผู้ที่นายกรัฐมนตรีมอบหมายให้กำกับดูแลกองทุนหมู่บ้านและชุมชนเมืองแห่งชาติข้อ ๑๐ให้ศูนย์ปฏิบัติการจังหวัดในแต่ละจังหวัดภายใต้การกำกับดูแลของหัวหน้าสำนักงานสาขามีอำนาจหน้าที่สนับสนุนการดำเนินงานโครงการ ตลอดจนการดำเนินงานของ สทบ.ตามแนวทางที่คณะอนุกรรมการกำหนดหมวด๓การขอรับการจัดสรรงบประมาณ ข้อ ๑๑กองทุนหมู่บ้านที่มีความประสงค์จะขอรับการจัดสรรเงินงบประมาณตามโครงการสามารถยื่นแบบคำขอรับการสนับสนุนเงินงบประมาณโครงการได้ตามแนวทางและวิธีการที่คณะอนุกรรมการกำหนดให้กองทุนหมู่บ้านเปิดบัญชีประชารัฐไว้กับธนาคารเพื่อรองรับการโอนเงินงบประมาณเข้าบัญชีประชารัฐเว้นแต่กองทุนหมู่บ้านได้เปิดบัญชีประชารัฐไว้แล้วก่อนระเบียบนี้ใช้บังคับ ทั้งนี้ให้กองทุนหมู่บ้านที่เปิดบัญชีประชารัฐจัดทำเอกสารยินยอมการให้ข้อมูลเกี่ยวกับบัญชีประชารัฐเป็นของสำนักงานและให้มีอำนาจให้ธนาคารโอน ถอนคืนสำนักงานคณะกรรมการกองทุนหมู่บ้านสามารถจัดสรรงบประมาณที่ได้รับการสนับสนุนจากโครงการสำหรับเป็นค่าใช้จ่ายในการบริหารโครงการได้ไม่เกินร้อยละ ๓ ของเงินงบประมาณโครงการที่ได้รับการจัดสรรข้อ ๑๒ กองทุนหมู่บ้านสามารถนำงบประมาณที่ได้รับการจัดสรรไปร่วมดำเนินงานกับกองทุนหมู่บ้านอื่นได้หรือต่อยอดโครงการเพิ่มความเข้มแข็งของเศรษฐกิจฐานรากตามแนวทางประชารัฐและโครงการพัฒนาศักยภาพหมู่บ้านและชุมชนเพื่อความเข้มแข็งของเศรษฐกิจฐานรากตามแนวทางประชารัฐหรือต่อยอดกิจกรรมของกลุ่มองค์กรวิสาหกิจชุมชนที่มีศักยภาพ ทั้งนี้ต้องเป็นไปตามมติที่ประชุมสมาชิกและเพื่อสนับสนุนและส่งเสริมหมู่บ้านหรือชุมชนให้มีส่วนร่วมในการพัฒนาชุมชนของตนเองทั้งนี้ในการบริหารจัดการให้คัดเลือกคณะกรรมการบริหารจากตัวแทนกองทุนหมู่บ้านแต่ละแห่ง ๑คณะ สำหรับสัดส่วนคณะกรรมการให้เป็นไปตามระเบียบหรือข้อบังคับที่ได้กำหนดร่วมกันและการจัดทำระบบบัญชีให้จัดทำในลักษณะรวมกิจการเป็นกิจการเดียว โดยให้มีรูปแบบตามข้อ ๓๖ กำหนดหากจำเป็นต้องขอมติจากสมาชิกในการดำเนินการให้เป็นไปตามระเบียบหรือข้อบังคับให้กองทุนหมู่บ้านแต่ละแห่งเรียกประชุมสมาชิกโดยองค์ประชุมให้เป็นไปตามข้อ๑๔โดยให้ถือตามมติของที่ประชุมสมาชิกด้วยการเปรียบเทียบสัดส่วนของสมาชิกทั้งหมดของทุกกองทุนข้อ ๑๓การดำเนินงานต้องบริหารจัดการด้วยความโปร่งใสและสามารถตรวจสอบได้ทุกขั้นตอนการนำเงินงบประมาณตามโครงการไปใช้เป็นเงินทุนให้สมาชิกกู้ยืมหรือเพื่อประโยชน์ส่วนบุคคลจะกระทำมิได้หากฝ่าฝืนผู้กระทำในฐานะบุคคลหรือกลุ่มบุคคลจะต้องรับผิดชอบความเสียหายทั้งหมดและถูกดำเนินคดีตามกฎหมายข้อ ๑๔คณะกรรมการกองทุนหมู่บ้านที่ประสงค์ขอรับการสนับสนุนเงินงบประมาณโครงการให้จัดประชุมสมาชิกโดยมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมดหรือตามที่คณะอนุกรรมการกำหนด เพื่อพิจารณาคัดเลือกโครงการโดยคำนึงถึงหลักการประชารัฐ และคณะผู้รับผิดชอบโครงการโดยใช้กระบวนการมีส่วนร่วมของสมาชิก ซึ่งจำนวนองค์คณะองค์ประกอบและอำนาจหน้าที่ ให้เป็นไปตามแนวทางและวิธีการที่คณะอนุกรรมการกำหนดให้คณะกรรมการกองทุนหมู่บ้านดำเนินการเสนอโครงการและเอกสารรายงานการประชุมสมาชิกพร้อมเอกสารประกอบตามแนวทางและวิธีการที่คณะอนุกรรมการกำหนดข้อ ๑๕คณะอนุกรรมการอาจกำหนดหลักเกณฑ์ เงื่อนไข และวิธีการ ตลอดจนองค์ประชุมเพื่อให้สามารถจัดประชุมสมาชิกสำหรับการขอรับเงินสนับสนุนงบประมาณในการดำเนินโครงการในกรณีที่กองทุนหมู่บ้านไม่สามารถจัดประชุมสมาชิกได้โดยให้กองทุนหมู่บ้านรายงานปัญหาอุปสรรคในการดำเนินการประชุมสมาชิกให้สำนักงานทราบเพื่อเสนอต่อคณะอนุกรรมการพิจารณาข้อ ๑๖ การเปลี่ยนแปลงแก้ไข หรือเพิ่มเติมโครงการ ให้คณะกรรมการกองทุนหมู่บ้านจัดประชุมสมาชิกโดยมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมดหรือตามที่คณะอนุกรรมการกำหนด เพื่อมีมติเปลี่ยนแปลง แก้ไข หรือเพิ่มเติมโครงการโดยกระบวนการให้เป็นไปตามแนวทางและวิธีการที่คณะอนุกรรมการกำหนดเพื่อให้การดำเนินโครงการบรรลุวัตถุประสงค์ตามนโยบายหมวด๔การจัดสรรงบประมาณให้กองทุนหมู่บ้าน ข้อ ๑๗การจัดสรรงบประมาณตามโครงการให้จัดสรรโดยยึดหลักความเป็นจริงโดยคำนึงถึงหลักการประชารัฐ และตามวัตถุประสงค์ที่กำหนด โดยกองทุนหมู่บ้านที่โครงการได้รับการอนุมัติจะได้รับการจัดสรรเงินงบประมาณกองทุนหมู่บ้านละไม่เกินสามแสนบาทการจัดสรรงบประมาณนอกเหนือจากหลักเกณฑ์ข้างต้นให้สามารถดำเนินการได้ตามหลักเกณฑ์เงื่อนไขและวิธีการที่คณะอนุกรรมการกำหนดข้อ ๑๘เมื่อคณะอนุกรรมการได้อนุมัติโครงการให้กับกองทุนหมู่บ้านและชุมชนเมืองแล้วให้สำนักงานแจ้งผลการอนุมัติและจัดสรรงบประมาณให้กองทุนหมู่บ้านทราบข้อ ๑๙ในกรณีที่กองทุนหมู่บ้านได้เสนอโครงการ แต่ไม่ได้รับการอนุมัติให้ดำเนินโครงการอันเนื่องมาจากเหตุใดก็ตามให้สำนักงานแจ้งให้กองทุนหมู่บ้านทราบผลการพิจารณา พร้อมเหตุผลการไม่ได้รับการอนุมัติเพื่อให้กองทุนหมู่บ้านดำเนินการอย่างใดอย่างหนึ่งหรือแก้ไขให้ถูกต้องต่อไปภายในระยะเวลาที่กำหนด นับแต่วันที่ได้รับแจ้งหมวด๕การดำเนินงานกองทุนหมู่บ้านและการบริหารโครงการ ข้อ ๒๐กองทุนหมู่บ้านจะเริ่มดำเนินโครงการได้ต่อเมื่อได้รับการจัดสรรเงินงบประมาณเข้าบัญชีประชารัฐของกองทุนหมู่บ้านแล้วข้อ ๒๑ให้คณะกรรมการกองทุนหมู่บ้าน มีหน้าที่รับผิดชอบโครงการในการจัดซื้อ จัดจ้างการจัดทำบัญชีและการเงิน การติดตามและตรวจสอบและการดำเนินการอื่นใด ทั้งนี้ ให้เป็นไปตามแนวทางที่คณะอนุกรรมการกำหนดข้อ ๒๒ให้คณะกรรมการกองทุนหมู่บ้านกำหนดระเบียบ ข้อบังคับ ประกาศหรือคำสั่งของกองทุนหมู่บ้านสำหรับการบริหารงานโครงการโดยมีสาระสำคัญอย่างน้อยดังนี้(๑) หน้าที่ของคณะกรรมการในการจัดซื้อจัดจ้าง(๒) การบริหารงบประมาณ(๓) การจัดทำบัญชีและการเงิน(๔) การจัดทำทะเบียนและบริหารทรัพย์สิน(๕) การประเมิน ตรวจสอบและบริหารความเสี่ยง(๖) การจัดสรรกำไรที่เกิดขึ้นจากการดำเนินโครงการข้อ ๒๓ การทำนิติกรรมสัญญา เกี่ยวกับโครงการต้องกระทำภายใต้กรอบวัตถุประสงค์ตามข้อ ๗ ทั้งนี้ ต้องดำเนินการโดยกองทุนหมู่บ้านข้อ ๒๔สำนักงานสามารถจัดทำคู่มือ แนวทาง วิธีการดำเนินงานตามโครงการเพื่อให้กองทุนหมู่บ้านถือปฏิบัติให้เป็นไปตามแบบมาตรฐานเดียวกันได้ข้อ ๒๕กรณีมีการเปลี่ยนแปลงโครงการ แก้ไขหรือเพิ่มเติมโครงการให้กองทุนหมู่บ้านหรือคณะผู้รับผิดชอบโครงการ ชะลอการใช้จ่ายเงินโครงการไว้ก่อนจนกว่าการดำเนินการตามข้อ๑๖ จะแล้วเสร็จ ทั้งนี้ในกิจกรรมใดของโครงการที่ไม่ได้มีการเปลี่ยนแปลงแก้ไขหรือเพิ่มเติมโครงการให้ดำเนินโครงการต่อไปภายใต้งบประมาณนั้นข้อ ๒๖ทรัพย์สินที่เกิดจากการดำเนินงานภายใต้เงินงบประมาณโครงการนี้ให้ตกเป็นกรรมสิทธิ์ของกองทุนหมู่บ้านทั้งนี้ หลักเกณฑ์วิธีการให้เป็นไปตามที่กฎหมายกำหนดข้อ ๒๗คณะกรรมการหรือคณะอนุกรรมการอาจออกประกาศ ระเบียบ ข้อบังคับหรือคำสั่งเพื่อกำหนดการดำเนินงานบริหารโครงการเพิ่มเติมก็ได้ข้อ ๒๘กองทุนหมู่บ้านที่ได้รับอนุมัติให้ดำเนินโครงการต้องพิจารณากฎหมายและระเบียบที่เกี่ยวข้องประกอบการดำเนินงานตามโครงการที่ได้รับอนุมัติหมวด๖การตรวจสอบและรายงานผลการดำเนินงาน ข้อ ๒๙กรณีมีผู้ร้องเรียน หรือสำนักงาน หรือสำนักงาน สาขาหรือศูนย์ปฏิบัติการจังหวัดตรวจสอบพบว่า การบริหารโครงการไม่เป็นไปตามคู่มือแนวทาง วิธีการดำเนินงานตามโครงการที่คณะอนุกรรมการ หรือสำนักงานกำหนดหรือโดยไม่ชอบด้วยกฎหมายหรือเป็นการกระทำการอื่นใดที่อาจก่อให้เกิดความเสียหายต่อประโยชน์ส่วนรวมของกองทุนหมู่บ้านหมู่บ้านหรือชุมชน แล้วแต่กรณีในระหว่างการตรวจสอบข้อเท็จจริง ผู้อำนวยการหรือหัวหน้าสำนักงาน สาขามีอำนาจแจ้งระงับการเบิกจ่ายเงินออกจากบัญชีประชารัฐไว้เป็นการชั่วคราวหรือชะลอการดำเนินโครงการไว้เป็นการชั่วคราวได้โดยมีหนังสือไปยังธนาคารเพื่อระงับการเบิกจ่ายเงินงบประมาณหรือคณะกรรมการกองทุนหมู่บ้านหรือคณะผู้รับผิดชอบโครงการ ผู้เกี่ยวข้องแล้วแต่กรณีกรณีมีการเบิกถอนเงินงบประมาณออกจากบัญชีประชารัฐแล้ว ให้ผู้อำนวยการหรือหัวหน้าสำนักงาน สาขามีอำนาจแจ้งให้กองทุนหมู่บ้านนำเงินกลับเข้าบัญชีประชารัฐไว้เป็นการชั่วคราวจนกว่าจะมีการตรวจสอบข้อเท็จจริงแล้วเสร็จเมื่อตรวจสอบข้อเท็จจริงแล้วเสร็จและเห็นว่าการบริหารโครงการไม่เป็นไปตามหลักประชารัฐหรือไม่เป็นไปตามแนวทางและวิธีการที่คณะอนุกรรมการกำหนดหรือไม่เป็นไปตามคู่มือ แนวทางวิธีการดำเนินงานตามโครงการที่สำนักงานกำหนดหรือโดยไม่ชอบด้วยกฎหมาย หรือเป็นการกระทำการอื่นใดที่อาจก่อให้เกิดความเสียหายต่อประโยชน์ส่วนรวมของกองทุนหมู่บ้านหมู่บ้านหรือชุมชนจริงผู้อำนวยการมีอำนาจเรียกเงินงบประมาณคืนทั้งหมดหรือบางส่วนรวมทั้งดอกผล แล้วแต่กรณี ทั้งนี้ผู้อำนวยการสามารถมอบอำนาจให้บุคคลใดบุคคลหนึ่งได้ เพื่อดำเนินการให้ความคุ้มครองเรียกค่าเสียหายฟ้องร้องดำเนินคดีทั้งในทางแพ่งและอาญาเมื่อตรวจสอบแล้วเห็นว่าการบริหารโครงการเป็นไปตามหลักประชารัฐแนวทางและวิธีการที่คณะอนุกรรมการกำหนด คู่มือ แนวทางวิธีการดำเนินงานตามโครงการที่สำนักงานกำหนดชอบด้วยกฎหมายและการกระทำนั้นไม่ได้ก่อให้เกิดความเสียหายต่อประโยชน์ส่วนรวมของกองทุนหมู่บ้านหมู่บ้านหรือชุมชนให้ผู้อำนวยการ หรือหัวหน้าสำนักงาน สาขามีหนังสือแจ้งไปยังกองทุนหมู่บ้านให้ดำเนินการบริหารจัดการเงินงบประมาณต่อไปข้อ ๓๐เพื่อให้ได้ข้อเท็จจริงที่ถูกต้อง สำนักงาน หรือสำนักงาน สาขาหรือศูนย์ปฏิบัติการจังหวัดสามารถเรียกประชุม บุคคล เอกสารหรือประสานขอความร่วมมือจากหน่วยงานที่เกี่ยวข้องหรือหน่วยงานในพื้นที่ให้ตรวจสอบหรือร่วมตรวจสอบเพื่อให้ได้ข้อเท็จจริงที่ชัดเจนข้อ ๓๑ กรณีสำนักงานหรือกองทุนหมู่บ้านพบว่าเกิดความเสียหายในทางแพ่งเกี่ยวกับการดำเนินโครงการอันเกิดจากบุคคลอื่นที่กองทุนหมู่บ้านไปกระทำนิติกรรม สัญญา ให้กองทุนหมู่บ้านดำเนินการตามกระบวนการทางกฎหมายเพื่อเรียกร้อง ค่าสินไหมทดแทน ค่าเสียหาย ต่อผู้เกี่ยวข้องกรณีกองทุนหมู่บ้านไม่ดำเนินการ ให้ผู้อำนวยการหรือบุคคลที่ผู้อำนวยการมอบหมายเรียกเงินงบประมาณคืนทั้งหมดหรือบางส่วนรวมดอกผลตลอดทั้งค่าเสียหายอันเกิดจากการไม่กระทำการนั้นจากกองทุนหมู่บ้านหรือจากกรรมการกองทุนหมู่บ้านหรือจากคณะผู้รับผิดชอบโครงการที่ไม่ดำเนินการจนทำให้เกิดความเสียหายแล้วแต่กรณีข้อ ๓๒กรณีกองทุนหมู่บ้าน หรือกรรมการกองทุนหมู่บ้านไม่เห็นด้วยกับการเรียกเงินงบประมาณคืนทั้งหมดหรือบางส่วนรวมดอกผล กองทุนหมู่บ้านสามารถอุทธรณ์เป็นหนังสือมายังผู้อำนวยการได้ภายใน ๓๐ วันนับแต่วันที่เรียกเงินคืนทั้งนี้หากเป็นการอุทธรณ์เพื่อประโยชน์ของบุคคลหนึ่ง บุคคลใด ซึ่งมิใช่คณะกรรมการกองทุนหมู่บ้านโดยพิจารณาจากคำร้องสำนักงานจะไม่รับเรื่องในการอุทธรณ์ในคราวนั้นก็ได้ข้อ ๓๓ให้กองทุนหมู่บ้านรายงานผลการดำเนินโครงการและรายงานการใช้จ่ายเงินต่อสำนักงานตามแนวทางและวิธีการที่คณะอนุกรรมการกำหนดข้อ ๓๔ผู้อำนวยการอาจแต่งตั้งหรือมอบหมายคณะทำงานหรือบุคคล เพื่อตรวจสอบ สอบทาน ติดตามและประเมินผลหรือดำเนินการอื่นใดในการสนับสนุนการดำเนินงานโครงการและรายงานต่อผู้อำนวยการเพื่อพิจารณาดำเนินการตามระเบียบนี้ข้อ ๓๕หากตรวจสอบพบว่ากองทุนหมู่บ้านที่ได้รับงบประมาณไปดำเนินการตามโครงการแล้วแต่มีเหตุให้หยุดดำเนินการให้สำนักงาน หรือสำนักงาน สาขาสรุปผลการตรวจสอบโดยระบุสาเหตุและเสนอแนวทางการแก้ไขให้คณะอนุกรรมการพิจารณาให้คณะอนุกรรมการพิจารณาแต่งตั้งคณะทำงาน หรือเชิญหน่วยงานส่วนราชการ หรือองค์กรที่มีหน้าที่เกี่ยวข้อง สนับสนุนองค์ความรู้ งบประมาณหรือดำเนินการอย่างหนึ่งอย่างใดเพื่อให้กองทุนหมู่บ้านสามารถบริหารกิจกรรมหรือกิจการได้อย่างต่อเนื่อง ทั้งนี้หากหยุดดำเนินการเกินกว่า ๑๘๐ วันแต่ไม่แจ้งให้สำนักงาน หรือสำนักงาน สาขาทราบจนเกิดความเสียหายต่อทรัพย์สิน ต่อกองทุนหมู่บ้านและส่วนรวมกองทุนหมู่บ้านจะต้องรับผิดชอบความเสียหายเต็มจำนวนตามงบประมาณที่ได้รับคืนแก่สำนักงานตามแนวทางที่คณะอนุกรรมการกำหนดหมวด๗การทำบัญชีและการตรวจสอบ ข้อ ๓๖ให้คณะกรรมการกองทุนหมู่บ้านจัดทำบัญชีของโครงการตามหลักเกณฑ์และวิธีการที่คณะกรรมการกำหนดและจัดทำบัญชีรับ - จ่ายอย่างน้อยเดือนละ ๑ ครั้ง รวมทั้งสรุปผลการดำเนินงานประจำปีรายงานผลให้สมาชิกทราบและรายงานผลให้คณะกรรมการทราบอย่างน้อยปีละ ๑ ครั้ง (๓๑ธันวาคมของทุกปี)คณะกรรมการกองทุนหมู่บ้านต้องจัดให้มีการตรวจสอบภายในเกี่ยวกับการบริหารจัดการการเงินการบัญชีพัสดุ โดยคำนึงถึงการมีส่วนร่วมของสมาชิกเป็นหลักข้อ ๓๗กำไรสุทธิที่เกิดจากการดำเนินงานของโครงการให้นำเข้าบัญชีประชารัฐหรือบัญชีของกลุ่มองค์กรวิสาหกิจชุมชนเมื่อสิ้นปีบัญชีหากปรากฏว่าปีใดมีกำไรสุทธิคณะกรรมการกองทุนหมู่บ้านสามารถนำกำไรสุทธิมาจัดสรรได้ ทั้งนี้ให้มีการจัดสรรเป็นเงินสมทบบัญชีประชารัฐเพื่อเป็นเงินทุนในการดำเนินโครงการและเงินอื่นตามระเบียบที่กองทุนหมู่บ้านกำหนดการจัดสรรกำไรสุทธิบัญชีประชารัฐให้คำนึงถึงประโยชน์ สวัสดิภาพ สวัสดิการ ของสมาชิกและประชาชนการมีส่วนร่วมของกองทุนหมู่บ้านที่ดำเนินโครงการให้สามารถดำเนินโครงการเพื่อสร้างงานสร้างรายได้ สร้างอาชีพและกิจกรรมสาธารณประโยชน์ ที่เป็นรูปธรรมอย่างชัดเจนได้อย่างต่อเนื่องและยั่งยืนคณะกรรมการสามารถกำหนดให้มีการจัดสรรกำไรสุทธิของบัญชีประชารัฐเพิ่มเติมได้เพื่อประโยชน์ของการบริหารจัดการของกองทุนหมู่บ้านและชุมชนเมืองแห่งชาติบทเฉพาะกาล ข้อ ๓๘ การใด ๆที่ดำเนินการโดยคณะกรรมการ หรือคณะอนุกรรมการ ที่แต่งตั้งโดยคณะกรรมการตลอดจนกองทุนหมู่บ้านที่ได้กระทำหรือดำเนินการภายใต้นโยบาย แนวทางระเบียบประกาศและคำสั่ง ตามระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการบริหารโครงการเพิ่มศักยภาพหมู่บ้านและชุมชนเพื่อความเข้มแข็งของเศรษฐกิจฐานรากตามแนวทางประชารัฐพ.ศ. ๒๕๖๐ ให้ถือเป็นการดำเนินโครงการตามระเบียบนี้ข้อ ๓๙ในระหว่างที่ยังไม่มีคณะอนุกรรมการหรือมีแต่ไม่สามารถจัดการประชุมคณะอนุกรรมการได้ให้อำนาจของคณะอนุกรรมการตามระเบียบนี้เป็นอำนาจของคณะกรรมการจนกว่าจะมีคณะอนุกรรมการหรือจนกว่าจะประชุมคณะอนุกรรมการได้ข้อ ๔๐ให้ทุกกองทุนหมู่บ้านที่เปิดบัญชีประชารัฐจัดทำเอกสารยินยอมการให้ข้อมูลเกี่ยวกับบัญชีประชารัฐเป็นของสำนักงานและให้มีอำนาจให้ธนาคารโอน ถอนคืนสำนักงานประกาศ ณ วันที่ ๒๒ พฤษภาคม พ.ศ. ๒๕๖๑สุวพันธุ์ ตันยุวรรธนะรัฐมนตรีประจำสำนักนายกรัฐมนตรีประธานกรรมการกองทุนหมู่บ้านและชุมชนเมืองแห่งชาติพัชรภรณ์/จัดทำ๒๐กรกฏาคม ๒๕๖๑นุสรา/ปรับปรุง๑๒ธันวาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๑๒๑ ง/หน้า ๑/๒๕ พฤษภาคม ๒๕๖๑